《挽楼士特》
宋代·喻良能

平生易诸子，向我独拳拳。
雪屋倾银斝，春风并锦鞯。
笑谈多竟夕，契阔未经年。
来作生刍奠，凄凉涕泫然。

作者简介：婺州义乌人，字叔奇，号香山。高宗绍兴二十七年进士。补广德尉。历迁工部郎中、太常寺丞。出知处州，寻以朝请大夫致仕。尝进《忠义传》二十卷，孝宗深加叹赏，即命颁行。为文精深典雅。有《香山集》、《家帚编》等。